|  |
| --- |
| **GUVERNUL REPUBLICII MOLDOVA**  **H O T Ă R Â R E nr**.  **din \_\_\_\_\_\_\_\_\_\_\_\_\_ 2019**  **Chișinău** |

**privind aprobarea proiectului de lege pentru modificarea Legii nr.312/2013**

**privind grupurile de producători agricoli și asociațiile acestora**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea Legii nr.312/2013 privind grupurile de producători agricoli și asociațiile acestora.

**Prim-ministru MAIA SANDU**

Contrasemnează:

Ministrul economiei

și infrastructurii Vadim Brînzan

Ministrul finanțelor Natalia Gavrilița

Ministrul agriculturii,

dezvoltării regionale

și mediului Georgeta Mincu

Ministrul justiţiei Olesea Stamate

*Proiect*

**PARLAMENTUL REPUBLICII MOLDOVA**

**LEGE**

**pentru modificarea Legii nr.312/2013**

**privind grupurile de producători agricoli și asociațiile acestora**

Parlamentul adoptă prezenta lege organică.

**Art. I.** – Legea nr.312/2013 privind grupurile de producători agricoli și asociațiile acestora (Monitorul Oficial al Republicii Moldova, 2014, nr.47-48, art.90), cu modificările ulterioare, se modifică după cum urmează:

1. În tot textul legii cuvintele ”omogen” și ”omogene” se exclud, iar cuvîntul „retragere” la orice formă gramaticală se substituie cu cuvîntul „revocare” la forma gramaticală corespunzătoare.
2. La Articolul 1, alineatul (1) va avea următorul cuprins:

„(1) Prezenta lege stabilește cadrul legal de organizare, recunoaștere și funcționare a grupurilor de producători agricoli, asociați în scopul comercializării producției agricole a membrilor, îmbunătățirii eficienței activității acestora, planificării producției, organizării desfacerii produselor agricole, precum și de stabilire a condițiilor de acordare a sprijinului financiar”;

1. Articolul 2:

la noțiunea *aviz de recunoaştere* cuvintele ”document eliberat” se exclud și se înlocuiesc cu cuvintele ”act administrativ individual emis”;

noțiunea *decizie de retragere a avizului de recunoaştere* se exclude;

noțiunea *„valoarea producţiei comercializate”* va avea următorul conținut: ”*valoarea producţiei comercializate* – valoarea fără TVA a producţiei comercializate prin intermediul grupului de producători, luându-se în calcul doar producția aferentă produsului sau grupului de produse, pentru care grupul de producători a fost recunoscut. În calculul valorii producției comercializate intră și valoarea producției prelucrate, numai în cazul în care aceasta este obținută din produse agricole, pentru care grupul a obținut recunoașterea”;

1. Articolul 3:

litera b) va avea următorul cuprins:

„b) creșterea volumului de vânzări a produselor agricole;”

se completează cu literele f) și h) cu următorul cuprins:

„f) comercializarea producţiei agricole a membrilor prin intermediul grupului de producători;

h) promovarea tehnologiilor de cultivare și a practicilor care nu dăunează mediului înconjurător.”

1. La Articolul 4, litera c) textul „în jurul unui singur produs sau al unui grup de produse omogene” se substituie cu textul „asociați pentru un produs sau grup de produse”.
2. Articolul 5, alineatul (2), se completează cu literele e) și f) cu următorul cuprins:

„e) elaborează și aprobă proceduri ce țin de recunoașterea grupurilor de producători, precum și a celor ce reglementează activitatea comisiei de recunoaștere;

f) asigură condiţiile juridice, organizatorice şi financiare pentru crearea şi ţinerea Registrului grupurilor de producători agricoli”.

1. La Articolul 6, alineatul (2), litera e) va avea următorul cuprins:

„e) verifică și monitorizează respectarea de către grupurile de producători a condițiilor de recunoaștere, planurilor de recunoaștere și a condițiilor de obținere a sprijinului financiar nerambursabil;”.

1. Capitolul II va avea următoarea denumire:

„Constituirea, recunoașterea și funcționarea grupurilor de producători agricoli și a asociațiilor acestora”.

1. Articolul 7:

alineatul (3), cuvintele „omogene, proprii, în cadrul grupului respectiv” se substituie cu cuvintele „prin intermediul grupului respectiv”.

alineatul (5) va avea următorul cuprins:

„(5) Un membru al unui grup de producători nu poate dobândi calitatea de membru în alt grup de producători, constituit pentru același produs sau grup de produse.”

1. Articolul 8:

alineatul (1) se completează cu cuvintele „precum și ținându-se cont de prevederile specifice ale legislației aplicabile formei juridice de organizare.”;

alineatul (3), cuvintele „o lună” se substituie cu textul „6 luni.”

1. Articolul 9, alineatul (3):

litera c) se completează cu cuvintele ”cu toate plantațiile sau animalele pentru care s-au asociat”;

se completează cu litera g) cu următorul cuprins:

„g) să suporte riscurile asociate acordării sprijinului financiar.”

1. Articolul 10:

alineatul (1) cuvintele „și sunt autentificate notarial” se exclud.

alineatul (2):

se completează cu literele e) - g) cu următorul cuprins:

„e) angajamentul membrilor de a achita contribuțiile financiare necesare pentru finanțarea grupului de producători;

f) penalități pentru nerespectarea obligațiilor ce revin membrilor conform actului constitutiv, în special, pentru nerespectarea angajamentelor de comercializare a produselor prin intermediul grupului;

g) durata minimă a calității de membru, care nu poate fi mai mică de un an.”

1. Articolul 11:

alineatul (9) cuvintele ”procedura stabilită prin Legea contenciosului administrativ nr. 793-XIV din 10 februarie 2000” se înlocuiesc cu cuvintele ”Codul administrativ.”;

se completează cu alineatele (10) și (11) cu următorul cuprins:

”(10) În vederea recunoașterii grupurilor de producători, autoritatea competentă va constitui o comisie de recunoaștere.

(11) Componența comisiei de recunoaștere, condițiile de organizare și funcționare, precum și procedura de recunoaștere a grupurilor de producători vor fi reglementate printr-un regulament, aprobat prin ordinul autorității competente”.

1. Articolul 12:

alineatul (3) se exclude;

alineatul (4) cuvintele ”ce a fost constatată în modul stabilit” se exclud și se completează cu textul „cumulativ sau separat, constatate în modul stabilit, în cadrul verificărilor sau monitorizărilor efectuate de către Agenție”.

la alineatul (5):

cuvintele „autoritatea competentă” se substituie cu cuvântul „Agenție”;

după cuvântul ”competente”, se completează cu cuvintele ”și Agenția”.

1. Articolul 12 se completează cu articolul 121:

”**Articolul 121.** Verificarea menținerii condițiilor de recunoaștere a grupurilor de producători

(1) Verificarea menținerii condițiilor de recunoaștere a grupurilor de producători are loc pe întreg parcursul implementării planurilor de recunoaștere și constă în verificarea documentară și prin inspecții în teren a menținerii condițiilor, care au stat la baza emiterii avizului de recunoaștere, precum și prin prezentarea de către grupul de producători a rapoartelor anuale privind realizarea planului de recunoaştere;

(2) Rapoartele anuale privind realizarea planului de recunoaștere se prezintă de către grupul de producători către Agenție, nu mai târziu de 31 martie a anului următor celui raportat, și va cuprinde perioada 01 ianuarie-31 decembrie a anului de raportare. În cazul în care grupul de producători a fost recunoscut după data de 01 ianuarie, raportul va cuprinde perioada de la data recunoașterii până la 31 decembrie;

(3) Verificările vor fi efectuate conform unor proceduri aprobate prin Ordinul Agenției”.

1. Articolul 13, alineatul (4) cuvintele ”procedura stabilită prin Legea contenciosului administrativ nr. 793-XIV din 10 februarie 2000” se înlocuiesc cu cuvintele ”Codul administrativ.”;
2. Articolul 14 va avea următorul cuprins:

„**Articolul 14.** Produsele pentru care se constituie grupurile de producători

Grupurile de producători pot solicita recunoaşterea pentru un produs sau un grup de produse, după cum urmează:

1) Produse horticole:

1. fructe și legume;
2. fructe şi pomuşoare;
3. fructe;
4. legume;
5. cartofi;
6. struguri;
7. produse horticole destinate procesării;
8. seminţe, material săditor, flori.

2) Produse de fitotehnie:

1. cereale;
2. plante oleaginoase;
3. sfeclă de zahăr;
4. plante furajere;
5. rapiță;
6. cânepă industrială;
7. plante medicinale şi etero-oleaginoase.

3) Produse de origine animală:

1. bovine, carne de bovine, lapte și produse lactate;
2. ovine şi caprine, carne, lapte şi produse lactate de ovine şi de caprine, lînă și pielicele;
3. porcine, carne de porc;
4. păsări, carne de pasăre, ouă;
5. miere de albine şi produse apicole;
6. pești și alte specii de acvacultură.”
7. Articolul 15 se completează cu articolul 151, cu următorul cuprins:

”**Articolul 151.** Monitorizare

(1) Pe perioada implementării planului de recunoaştere, grupul de producători va fi supus monitorizării în vederea colectării sistematice de informaţii privind modul de desfăşurare şi rezultatele activităţilor privind implementarea planurilor de recunoaștere, analiza şi utilizarea informaţiei, prin intermediul documentelor sau/şi prin vizite în teren. În baza indicatorilor de performanţă şi rezultatelor atinse va fi organizată monitorizarea implementării planurilor de recunoaştere.

(2) Monitorizările vor fi efectuate conform unor proceduri aprobate prin ordinul Agenției.”

1. Articolul 16:

alineatul (1) se completează cu cuvintele ”uniuni de persoane juridice”;

alineatul (2) va avea următorul cuprins: ”(2) Asociațiile de producători agricoli se creează dacă au drept fondatori minim 5 grupuri de producători.”.

alineatul (3) va avea următorul cuprins:

”(3) Obiectivele generale ale asociației grupurilor de producători sunt:

1. reprezentarea intereselor legale ale membrilor săi în fața autorităților publice locale și autorităților administrative centrale;
2. promovarea unor metode eficiente de producție şi îmbunătăţire a calităţii, adaptarea producției la cerințele pieței prin informarea, consilierea grupurilor si membrilor acestora;
3. promovarea tehnologiilor de producție benefice din punct de vedere ecologic;
4. efectuarea analizelor și studiilor de piață şi instruirea membrilor săi;
5. furnizarea serviciilor juridice şi contabile pentru membrii asociației grupurilor de producători.”
6. Articolul 18:

alineatul (4) va avea următorul cuprins:

„(4) Sprijinul financiar se acordă, la cererea grupului de producători recunoscut, din partea Agenţiei şi se calculează reieşind din valoarea producţiei comercializate anual de către grupul de producători, conform actelor confirmative, după cum urmează:

1. 15 % pentru produse de origine animală și 13 % pentru produse de origine vegetală – în primul an de activitate;
2. 13 % pentru produse de origine animală și 11 % pentru produse de origine vegetală – în al doilea an de activitate;
3. 11 % pentru produse de origine animală și 9 % pentru produse de origine vegetală – în al treilea an de activitate;
4. 9 % pentru produse de origine animală și 7 % pentru produse de origine vegetală – în al patrulea an de activitate;
5. 7 % pentru produse de origine animală și 5 % pentru produse de origine vegetală – în al cincilea an de activitate a grupului de producători.

Sprijinul financiar acordat grupului de producători în cuantumul prevăzut la cifrele a)–e) nu va depăşi suma de 1,5 milioane lei, pentru un an de activitate.

alineatul (11), cuvântul „activitate” se substituie cu cuvântul „investiție”;

se completează cu alineatul (12) cu următorul cuprins:

„(12) Sprijinul financiar se acordă doar pentru primii cinci ani de activitate, termenul de calculare începând cu data recunoaşterii grupului. Sprijinul financiar pentru ultimul an are loc după confirmarea implementării corecte a planului de recunoaștere”.

1. Articolul 20:

se completează cu alineatul (41) cu următorul cuprins:

„(41) Pentru neîndeplinirea cerințelor planului de recunoaștere, Agenția poate aplica sancțiuni grupului de producători agricoli, care se vor calcula din valoarea sprijinului financiar autorizat/achitat, după cum urmează:

1. 20% - în cazul in care în perioada unui an calendaristic, unul din membri nu a comercializat cantitatea conformă planului de recunoaștere;
2. 30% - în cazul în care în perioada unui an calendaristic, 2-3 membri ai grupului de producători nu au comercializat cantitatea conformă datelor din planul de recunoaștere;
3. 10 % - în cazul în care nu a fost prezentat în termen raportul anual privind implementarea planului de recunoaștere;
4. rambursarea a 10 % - în cazul în care a fost îngrădit accesul reprezentanților Agenției pentru efectuarea verificărilor/monitorizărilor;
5. nerespectarea angajamentelor aferente asistenței financiare primite în perioada asistată, dar şi în decurs de 5 ani de la data primirii ultimei plăţi se sancționează cu rambursarea a 10% din mijloacele financiare primite;
6. neinformarea Agenţiei cu privire la circumstanţele care ar putea afecta punerea în aplicare a planului de recunoaștere pe parcursul perioadei de recunoaştere, se sancționează cu rambursarea a 10% din mijloacele financiare primite.”;

alineatul (5), sintagma ”Lista de interdicție a producătorilor agricoli” se substituie cu sintagma ”Lista de interdicție a beneficiarilor de subvenții”.

**Art. II.** Guvernul, în termen de 6 luni de la data intrării în vigoare a prezentei legi, va aduce actele sale normative în concordanță cu prezenta lege.

**Președintele Parlamentului**